Beszámoló

A MASZSZ Ifjúsági Tagozatának és a Vasas Szakszervezetènek köszönhetően részt vehettem Budapesten a Crowne Plaza Hotelben 2024.09.19-èn megrendezett IG (Ifjúsági Garancia program) szakmai konferenciáján, ami a fiatalok munkaerőpiaci helyzetèt és sikeres integrálásának eszközeit vette górcső alá.

A nyitóelőadásban **Czomba Sándor** *foglalkoztatáspolitikáért felelős államtitkár* bemutatta a 2013 óta futó Ifjúsági Garancia programot, amely a nem dolgozó, nem tanuló, inaktív fiatalokat, azaz a NEET-eket célozza meg. Rávilágított, hogy már az iskolapadban ösztönözni kell a fiatalokat! Ugyanis, az oktatásban sikertelen, elkeseredett diákok később nehezen találnak munkát, ami miatt eltántorodnak a munkakeresés lehetőségétől. Az államtitkár kiemelte, hogy az önbizalomvesztett fiatalokkal foglalkozni kell, ami a megerősített IG Plus program célja is egyben, hiszen elmondása szerint a jól megválasztott jövőkép kulcsa a sikernek.

A folytatásban **Greinstetter Balázs**, *gazdaságfejlesztési programok végrehajtásáért felelős helyettes államtitkár, a GINOP program (A Gazdaságfejlesztési és Innovációs Operatív Program, egy magyarországi kezdeményezés, amelyet az Európai Unió finanszíroz) vezetője* részletesen beszámolt a NEET fiatalok arányának változásáról, amely szerint a fiatalok munkanélküliségének szintje az elmúlt évekre nézve a legalacsonyabb, mégis felhívta a figyelmet a program folyamatos fejlesztésènek fontosságára.

Ezután **Manuela Geleng**, *az Európai Bizottság készségekért és munkáért felelős igazgatója* szerint fontos azzal foglalkozni, hogyan tudjuk legjobban kihozni a lehetőségeket a fiatalokból. Előadásában kiemelte, hogy fontos a vállalkozások, startup-ok megerősítése, illetve kitért az IG program uniós és magyar eredményeire is. Rávilágított, hogy a fiatalok vannak legjobban kitéve a munkaerőpiaci nehézségeknek. Átképzésekre, továbbképzésekre van szükség a munkanélküliség csökkentésére. Fontos célnak nevezte az inaktív fiatalok elérését, úgy véli a jövőben központi eleme lesz az uniós politikának az ifjúságpolitika.

Vitaindítójában **Sangheon Lee**, *a Nemzetközi Munkaügyi Szervezet foglalkoztatáspolitikáért felelős igazgatója* arról beszélt, hogyan alakult az utóbbi években globálisan a fiatalok munkanélkülisége. Részletesen beszámolt eseményekre (pl.: COVID), országokra és nemekre kivetítve a NEET fiatalok arányának alakulásáról, összegzéskèpp pedig felhívta a figyelmet az itt fellelhető egyenlőtlenségekekre (mint pl.: nem elhanyagolható adat, hogy a fiatal NEET-ek közül 3-ból 2 nő).
Beszédèben kiemelte, hogy az utóbbi 15 évben jelenleg a legalacsonyabb a fiatalok munkanélküliségi aránya. Ám mindezek mellett felmérések szerint a fiatalok jelenleg negatív jövőképpel rendelkeznek, ami miatt bizonytalanság jellemzi őket. Elmondása szerint, minden második fiatal azt hiszi, hogy rosszabb minőségben fognak élni, mint a szüleik. Emiatt fontos, hogy az ifjúságot megcélzó intézkedések proaktívabbak legyenek az oktatás és a foglalkoztatás terén. Mert, ha nincs megfelelő végzettség/oktatás nagyobb a NEET aránya, de felhívta a figyelmet túlkèpzettsèg veszélyeire is ezért szükséges figyelni a munkahelyi igényeket is.

Az első panelbeszélgetésen **Nagy Katalin** (*Magyar Közgazdasági Társaság*), **Zoltán Katalin** (*Kulturális és Innovációs Minisztérium*), **Sangheon Lee** (*Nemzetközi Munkaügyi Szervezet*), **Emiliano Rustichelli** (*Foglalkoztatási Bizottság*) és **Piacsek László** (*Magyar Kereskedelmi és Iparkamara*) a pályakezdő fiatalok kihívásairòl, illetve az ezekre adható lehetséges megoldásokròl folytattak tanácskozást. Elmondásuk szerint főként a krízishelyzetek (COVID, háborús helyzet), a mesterséges intelligencia (AI) megjelenése, a munkaerőpiac gyors változása, a szükséges kompetenciák hiánya, amik legjobban hatnak manapság a fiatalokra.
Megegyeztek abban, hogy a fiatalok munkaerőpiacra történő sikeres integrálásához fontos a szükségletekre való gyors reagálás, a szakpolitikákkal való hangsúlyosabb foglalkozás, a pályaorientációs programok biztosítása. Ki kell kövezni a fiatalok útját. Szükséges fejleszteni a digitális és zöld készségeket. Fontosnak tartják, hogy az MI segít a balesetek megelőzésében és a hatékonyság emelésében (automatizáció, robotizálás), de az embert nem lehet kiváltani teljes mértékben! Meg kell tanítani a fiatalokat az mesterséges inteligencia jó, és hasznos alkalmazására.

* Hogyan lehet az inaktív és munkanélküli fiatalokat aktívvá tenni?
	+ Ifjúsági csoportok bevonásával
	+ Képzésekkel (állami vagy magán)
		- A képzések megfelelő időzítésével és szükséges az utánkövetés.
		- Tudatosítani és kihasználni, hogy két OKJ-s képzés elvégzését támogatja az állam.
	+ Átalakulással – Zöldügyek támogatásával
	+ A cégek élnek a gyakornoki program lehetőségével – keressék ezeket.

„*Hallgassuk meg a fiatalokat!
A probléma nem új, tanulni kell egymástól*”

„*Nem csupán munkát – Jövőképet kell adni*!”

A következő vitaindítóban **Kovács Tibor**, *az Országos Foglalkoztatási Közhasznú Nonprofit Kft. ügyvezető tanácsadója* rávilágított az Ifjúsági Garancia program három fő céljára:

* NEET fiatalok elérése
* Fiatalokhoz igazítani a szolgáltatásokat
* A különböző csoportokra különbözően reagálni

A tavalyi számok szerint a teljes NEET fiatalok mint egy 70%-a nyilvántartásba van véve. A regisztrált fiatalok személyre szabott tanácsadásban részesülnek és az elképzelés szerint figyelemmel követik, valamint segítik a szakmai fejlődésüket is.

Fontosnak tartják az új szolgáltatási módszertanok kifejlesztését, valamint új eszközök beépítését.
Nélkülözhetetlen az együtt dolgozás, melynek eszközei lehetnek:

* Tematikus workshopok
* Online tudásbázis létrehozása
* Esetmegbeszélések (Megyei/járási kollégák mesélnek tapasztalataikról.)
* Szupervízió

Kitért a közösségi média és a fiatalok kapcsolatára, a NEET fiatalok ezeken a csatornákon való elérésènek fontosságára.

A második panelbeszélgetésen **Szabó-Morvai Ágnes** (*Közgazdaságtudományi Intézet*), **Dr. Tigelmann Éva** (*Baranya Vármegye Kormányhivatal*), **Ruzsa Alexandra** (*Békés Vármegye Kormányhivatal*), **Szemenyei Mariann** (*Oktatási Hivatal*) és **Kovács Tibor** (*Országos Foglalkoztatási Közhasznú Nonprofit Kft*.)
a Z generáció sajátosságairól, speciális igényeikről, illetve a velük való sikeres együttműködésről beszélgettek.

Kiemelték, hogy a Z generáció elérése és foglalkoztatása merőben eltér a korábbi generációktòl. Úgy vélik, fontos a fiatalokkal foglalkozók felkészítése is, hogy elkerülhető legyen a kiégés ezeken a területeken a különböző nézetekből fakadó ellentétek miatt. Itt lehet érteni a diák-tanár vagy az idősebb-fiatalabb kollegális kapcsolatot.

Fontos szempontok:

* Más náluk az elérés, másképp kell megfogni őket
* Elvárásaik vannak
* Fenn kell tartani a figyelmüket
* Interaktív, online tartalmakkal színesíteni a feladatokat
* Saját nyelvükön beszélni, vagy legalábbis megtalálni a közös hangot

Megszólítási eszközök/lehetőségek a NEET fiatalok eléréséhez:

* Online és személyes találkozások
	+ Példák:
		- Pécs - Pont Ott Partin való részvétel
		- Arany János Program
		- Biztos Kezdet Gyerekházak
		- Pályaválasztási kiállítások tartása (miért érdemes szakmát tanulni?)
		- POM (Pályaorientációs Mérő- és Támogatóeszköz)
		- Életvezetési tanácsadás – Önismeret támogatása

 A veszélyeztetett diákok lemorzsolódása ellen az iskolai sikeresség megteremtésèt vélik jó megoldásnak. A fiatalok foglalkoztatásához kampányokat, együttműködéseket és kreatív megoldásokat kell eszközölni véleményük szerint. Hangsúlyozták a hátránykompenzáció szükségességèt, illetve a NEET fiatalok számára a személyre szabott szolgáltatások fontosságát. Szerintük nem elég bevonni az inaktív fiatalokat a munkaerőpiacra, meg is kell őket tartani, ezért mentorálni kell őket a későbbiekben is, aminek fontos eszköze a prevenció és az oktatás.

Elmondásuk szerint két féle fiatal létezik:

* Gyorsak, kapkodnak, nem kitartóak – hamar váltanak munkahelyet
* Szeretnének dolgozni, kitartóak, motiváltak –hosszabb távon egy munkahelyen maradnak

A szülői minták nagyban befolyásolják később a főnök-beosztott viszont. Ha utasító szülőkkel rendelkezik a fiatal, akkor könnyebben viseli el a vezető utasításait is. Azonban, ha ...

„*Szeretnénk őket úgy megtanítani dolgozni, ahogy mi szeretnénk elvégezni a munkát!*”

 *„Meg kell tanítani a fiatalokat, hogy hosszútávon, hogy lehetnek sikeres az életben.”*

A konferencia zárásaként **Balogh Szilvia***, Nemzetgazdasági Minisztérium helyettes államtitkár* arról beszélt, hogy különösen fontos, hogy a fiatalok ne érezzék magukat elveszve. A konferencián elhangzottakat három pontban szedve összegezte, miszerint:

* A fiatalok munkanélkülisége nemcsak gazdasági, hanem demográfiai kihívás is. Az ifjúsági munkanélüliség hosszútávú következményei komoly problémát okozhatnak, melyek társadalmi feszültségen túl a gazdasági és az állami ellátórendszerek stabilitását veszélyezteti.
* Fontos a szakpolitikák közötti együttműködés.
* Innovációt és új ötleteket kell integrálni a már meglévő programokba.